Warhol, illustrator komersil sing kasil dadi panganggit, pambabar, pelukis, lan sutradara filem, ngunjukaké karya iki ing tanggal 9 sasi July taun 1962, ing pagelaran gladri kapisané dhèwèké minangka seniman seni murni ing Ferus Gallery of Los Angeles, California. Pagelaran iku mau nandani pangenalaning pop art sing kapisan ing laladan West Coast. Campuraning prosès semi-mékanik, cara non-painterly, lan subyek komersil mulané marahi ananing kontroversi, amarga unsur karya iku sing cetha-cetha nunjukukaké komerisalisme kadonyan, nglambangaké pangina kanthi langsung marang tèhnik lan filosofining paham abstrak ekspressionisme. Ing Amérikah Sarékat, pergerakan seni abstrak ekspressionisme iku kawentar nalika periode pasca perang, lan paham iku dadi gegeman ora mung kanggo ajining "seni murni" lan Èstétikané nanging uga kanggo kacenderungan gaibé. Kontroversi iki njalari debat sing gedhé bab ciri lan etikané karya iku mau lan sajenisé. Niyaté Warhol minangka seniman ditakokaké, lan bab iku mau sihi dadi topik dhiskusi sekan saiki. Gedhé lan raméné gara iku mau saka masarakat mbiyantu ngganti Warhol saka illustrator kumersil sing kasil ing taun 1950an dadi seniman seni murni sing kawentar,lan karya iki mbiyantu mbedakaké dhèwèké saka seniman seni populer liyané sing uga lagi 'naik daun'. Sanajan akéhé panjaluk sing bisa ngasilaké dhuwit pirang-pirang marang karya iki ora langsung teka, sangkut-pauté Warhol's karo subyék iku mau marahi jenengé dadi padha tegesé karo lukisan-lukisan Campbell's Soup Can.